**Ministru kabineta noteikumu projekta „Grozījumi Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2012. gada 13. novembra noteikumos Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” (turpmāk – Noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:* noteiktu prasības Eiropas Savienības emisijas kvotu tirdzniecības sistēmas (turpmāk ‑ ES ETS) operatoriem saistībā ar ziņošanu par emisijas kvotu pārdošanā iegūto finanšu līdzekļu izlietojumu un noteiktu, ka par emisijas kvotu pārdošanā iegūtajiem finanšu līdzekļiem veikto pasākumu īstenošanu pārbauda verificētājs, katru gadu apmeklējot iekārtu;
* paredzētu, ka turpmāk publiski pieejami būs tikai Valsts vides dienesta (turpmāk – VVD) lēmumi par emisiju ziņojumu apstiprināšanu, bet emisiju ziņojumi un verificētāja ziņojumi publiski pieejami nebūs, jo šīs informācijas publiskošana nav nepieciešama un netiek prasīta ES tiesību aktos;
* precizētu iesniegumu iesniegšanas termiņus atļaujas nosacījumu grozījumiem, kā arī nosacījumus par sabiedrības līdzdalības iesaistīšanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnībasŠobrīd praksē daudzi ES ETS operatori iesniedz dokumentus papīra formā atbilstoši likumdošanai. Tomēr, lai veiktu pārbaudes kā arī efektīvi apkoptu nepieciešamo informāciju no ikgadējiem emisiju ziņojumiem, nepieciešams konkrētās veidlapas saņemt arī elektroniski to oriģinālā formātā (Excel). Informācijas iegūšana un pārbaude no papīra versijas vai skanēta dokumenta ir laikietilpīga un neefektīva.Šobrīd Ministru kabineta 2012. gada 13. novembra noteikumu Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (turpmāk – noteikumi Nr. 769) 32. un 33. punktā noteiktie termiņi neatbilst pēc iesniegto atļaujas grozījumu veikšanas nozīmības – noteikumu Nr. 769 31.1. un 31.3. apakšpunktā minētās situācijas klasificējamas kā būtiskas izmaiņas, kuru atļaujas un monitoringa nosacījumu grozījumu veikšanai nepieciešams ilgāks laika periods (un iepriekšēja ziņošana par plānotajām izmaiņām).Valsts kontrole 2011. gada 2. decembra revīzijas ziņojumā Nr. 5.1-2-7-1/2011 „Siltumnīcefekta gāzu emisijas kvotu administrēšanas atbilstība normatīvo aktu prasībām un izveidotās sistēmas efektivitāte” norādīja, ka Latvijas normatīvajos aktos nav noteikti nosacījumi, kādiem mērķiem Latvijas ETS operatori var un drīkst izmantot tos finanšu līdzekļus, kurus tie ir ieguvuši pārdodot viņiem bezmaksas piešķirtās emisijas kvotas. Tika norādīts, ka šis trūkums neveicina operatoru darbības siltumnīcefekta gāzu emisiju samazināšanai, kurām šīs bezmaksas emisijas kvotas tika piešķirtas. Prasību Latvijas tiesību aktos iekļaut nosacījumus, kur operatori drīkst izmantot šos finanšu līdzekļus un prasību noteikt, ka operatoru ziņo par šo finanšu līdzekļu izlietojumu izteica arī Saeimas Publisko izdevumu un revīzijas komisija. Nosacījumi par finanšu līdzekļu izlietojumu, kas iegūti pārdodot piešķirtās bezmaksas emisijas kvotas, tika pieņemts ar 2016. gada 9. jūnija grozījumiem likumā „Par piesārņojumu”. Tādējādi noteikumos Nr. 769 ir nepieciešams noteikt nosacījumus, kā operators ziņo par emisijas kvotu pārdošanā iegūto finanšu līdzekļu izlietojumu. Šis pienākums ES ETS operatoram ir iekļauts likumā ,,Par piesārņojumu”, kura atbilstošie grozījumi stājās spēkā 2016. gada 30. jūnijā. Informācijas ziņošanas kārtību ir nepieciešams noteikt Ministru kabineta noteikumos (deleģējums šādas kārtības iekļaušanai Ministru kabineta noteikumos ietverts likumā ,,Par piesārņojumu”). Šobrīd noteikumu Nr. 769 84.1. apakšpunktā ir noteikta atsauce uz dabas resursu nodokļa likumu, kas operatoriem ir jāmaksā, ja tie nepilda tiem noteiktās saistības attiecībā uz ikgadējo emisijas kvotu nodošanu. Maksājuma piemērošana ir noteikta likumā ,,Par piesārņojumu” 32.5 panta ceturtās daļas 2. punktā ar 2016. gada 9. jūnija grozījumiem.Noteikumos Nr. 769 ir noteikts, ka VVD savā tīmekļa vietnē publicē lielu apjomu ES ETS informācijas, tomēr nav tādu nosacījumu, ka šādai informācijai ir jābūt publiski pieejamai, piemēram, pilna apjoma emisiju ziņojumi un verificētāja slēdzieni. Līdz šim Noteikumos Nr. 769 ir iekļauts nosacījums, ka VVD ir jāievēro informācijas neizpaušanas principi un, ja ES ETS ir norādījis, ka kāda informācija ES ETS operatoru sniegtajos ziņojumos ir konfidenciāla, VVD bija jānodrošina, ka tā netiek publicēta. Tomēr šī nosacījuma ievērošana VVD bija apgrūtinoša, ņemot vēra, ka ES ETS operatori ziņojumus mēdza iesniegt pdf formātā vai aizsargātus ar paroli, un bija ļoti apgrūtinoši nodrošināt, ka daļa no ziņojuma netiek publicēta. Šis pats nosacījums attiecas uz verifikācijas ziņojumiem, jo tajos verificētājam arī ir jāiekļauj informācija par aktivitātes datiem (izmantoto izejvielu vai kurināmā apjomi, saražotā gala produkcija), bet verificētāji veica visus pasākumus, lai nodrošinātu, ka šos ziņojumus nav iespējams mainīt (datnes tika aizsargātas ar paroli un/vai sagatavotas pdf formātā). VVD lēmumos par ES ETS operatoru iesniegto emisiju ziņojumu apstiprināšau vai noraidīšanu ir pieejama tā informācija, ko ir nepieciešams publicēt sabiedrības līdzdalības principa nodrošināšanai – darbībās izmantotās tehnoloģijas, radītais CO2 emisiju apjoms (enerģētikas darbībās radītais emisiju apjoms un rūpnieciskajos procesos radītais emisiju apjoms).Ar Noteikumu projektu sasniedzamais mērķis un rezultāts:Noteikumu projekts noteic, ka iesniedzamajiem dokumentiem, kuriem ir pieejamas un izstrādātas veidlapas, tās nepieciešams iesniegt arī elektroniski nosūtot VVD reģionālajai vides pārvaldei. Strādājot ar elektroniski saņemtu dokumentu tā oriģinālajā formātā (Excel datne), tiks nodrošināta kvalitatīvāka uzraudzība, kā arī uzlabosies datu apmaiņa un datu apkopošana.Ar Noteikumu projektu tiek noteikta kārtība, kādā ES ETS sagatavo un iesniedz ziņojumu par emisijas kvotu pārdošanā iegūto finanšu līdzekļu izlietojumu. Tiek arī noteikts, ka SEG emisiju samazināšanas pasākumu, kas noteikti likumā ,,Par piesārņojumu”, īstenošanu praktiski pārbauda verificētājs, ikgadējās vizītes laikā, kad tiek veikta iekārtu darbības un datu pārbaude ikgadējo emisiju ziņojumu verificēšanai. Tādējādi verificētājs pārbaudīs, vai ES ETS operators tiešām ir veicis SEG emisiju samazināšanas pasākumus, par kuriem tas ir ziņojis.Ar noteikumu projektu tiks precizēti nosacījumi attiecībā uz iesniegumu iesniegšanu grozījumiem monitoringa nosacījumos, kā arī nosacījumi attiecībā uz sabiedrības līdzdalības nodrošināšanu.Ar noteikumu projektu tiks precizēta atsauce uz likuma par piesārņojuma normu par maksājuma noteikšanu, ja operators nav nodevis emisijas kvotas atbilstošā apmērā.  |
| 3. | Projekta izstrādē iesaistītās institūcijas | VARAM, VVD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES ETS operatorus attiecībā uz informācijas par emisijas kvotu pārdošanā iegūto finanšu līdzekļu izlietojumu sagatavošanu un iesniegšanu, kā arī verificētājus par līdzekļu izlietojuma pārbaudi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu:*ES ETS operatoriem*ES ETS operatoriem var nedaudz palielināties administratīvais slogs, jo katru gadu kopā ar emisiju ziņojumu vajadzēs iesniegt informāciju par emisijas kvotu pārdošanā iegūto finanšu līdzekļu izlietojumu – emisijas kvotu pārdošanas apjomi, iegūtie finanšu līdzekļi, veiktie SEG emisiju samazināšanas pasākumi un to veikšanai iztērētie līdzekļi. Tomēr šādi darījumi nenotiek bieži, piemēram, 2015. gadā no 10 kontiem ir veikti 13 pārskaitījumi, no kuriem 1 pārskaitījums bijis starp viena operatora vairākām iekārtām (kontiem). Pārējie 12 pārskaitījumi notikuši, vai nu uz citiem operatoriem vai arī uz radniecīgiem uzņēmumiem ārvalstīs. Tādējādi administratīvo slogu nav iespējams noteikt naudas izteiksmē.Nav paredzama būtiska ietekme uz uzņēmējdarbības vidi.*VVD un tā reģionālajām vides pārvaldēm*VVD samazināsies administratīvais slogs, jo VVD tīmekļa vietnē būs nepieciešams turpmāk publicēt tikai SEG atļaujas un tās grozījumus, kā arī monitoringa plānus un VVD lēmumus par emisiju ziņojumu apstiprināšanu vai noraidīšanu. |
| 3.  | Administratīvo izmaksu monetārs novērtējums | Šobrīd netiek paredzēta būtiska noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļa vietnē 2016. gada 29.septembrī. |
| 3. | Sabiedrības līdzdalības rezultāti | Pēc noteikumu projekta ievietošanas tīmekļa vietnē netika saņemti priekšlikumi vai iebildumi par noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projektā iekļauto nosacījumu izpilde neatstās ietekmi uz cilvēkresursiem.Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros.  |
| 3. | Cita informācija | Nav |

**Anotācijas III, IV un V sadaļa - Projekts šo jomu neskar.**

Vides aizsardzības un reģionālās

attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Rūmnieks 67026528

Fricis.Rumnieks@varam.gov.lv